Document ID: /roh_data/filtered/fineweb-2-filterrobots_roh.jsonl.gz/49409

Hauptmenü:
Tü at rechattast cò sülla pagina dal quartet vocal AMACANTO.
Nus essans ün quartet vocal chi chaunta our da paschiun. Cha nus ans vains chattos, es be üna casualited. Perche? Dal 2008 ho Duri vulieu fer üna surpraisa a las nozzas d'ün amih e collega. A nun es sto greiv da chatter auncha trais oters amaturs dal chaunt. Schimun, Gian e Gilbert haun dalum dit da schi. Nossa prüma prouva cumünaivla es steda per tuots quatter ün evenimaint e per nus d'eira cler: Quist quartet ho da's chatter eir in avegnir per chanter.
La surpraisa per nos amih e sia duonna es reuschida, e nus vains pudieu chanter duos chanzuns illa baselgia da San Plasch a Tschlin.
Nossa prüma incumbenza es steda da chatter ün bun nom per nos quartet e zieva cha Gian vaiva proponieu pü u main tuot las spezchas d'utschels da l'Engiadina ans vainsa decis pel nom Amacanto.
Amacanto voul simplamaing dir: Amer il chaunt.